I det her vidunderlige sensommervejr har jeg trillet en del ture på min cykel. Perfekt måde at klare hovedet efter en lang arbejdsdag. Lige pt. kører jeg bare på en helt almindelige cykelhandels-citybike, som egentlig er fin nok, især når dækkene er pumpet ordentligt -- men jeg bliver alligevel lidt misundelig, når jeg bliver overhalet af spandexklædte folk på en rigtig racercykel.  Så nu overvejer jeg at blive officielt midaldrende og selv skaffe sådan en racer -- men jeg ved virkelig *intet* om cykler. Er der nogle cyklende redditors der vil give lidt begynderråd til en total nybegynder? Skal man kigge efter nyt eller brugt? Hvad koster en cykel man bliver glad for? Jeg har ikke andre ambitioner end at køre nogle ture i Århusområdet.